Diari Oficial de la Generalitat Valenciana


Sumari del DOGV 7930, del 02-12-2016 (2016/9668)

Certificat de l'acord adoptat per la Junta de Govern del Consorci Alacant 2011, 2014 i 2017. Volta al Món a Vela, pel qual es deleguen determinades funcions en la Comissió Executiva del consorci.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7930

Data del DOGV
:   02-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9668


Data del document
:   13-07-2016

Organisme emissor
:   Consorci Alacant 2011, 2014 i 2017, Volta Al Mon A Vela

Tipus de document
:   Anunci

Certificat de l'acord adoptat per la Junta de Govern del Consorci Alacant 2011, 2014 i 2017. Volta al Món a Vela, pel qual es deleguen determinades funcions en la Comissió Executiva del consorci. [2016/9668]  
Vicente Talens Rubio, com a secretari del Consorci Alacant 2011, 2014 i 2017. Volta al Món a Vela, certifique:  
Que en la sessió de 13 de juliol de de 2016, la Junta de Govern del Consorci Alacant 2011, 2014 i 2017. Volta al Món a Vela va adoptar per unanimitat l'acord que és transcriu tot seguit:  
  
«Amb l'objectiu de dotar el funcionament del consorci d'una major agilitat i eficàcia en la consecució dels objectius que té establits, la Junta de Govern del Consorci Alacant 2011, 2014 i 2017. Volta al Món a Vela, a l'empara del que estableix l'apartat X, dels seus estatuts i del que disposa l'article 13 de la Llei 30/1992, de règim jurídic de les administracions públiques i del procediment administratiu comú, adopta aquest acord:  
Primer. Delegar en la Comissió Executiva del Consorci Alacant 2011, 2014 i 2017. Volta al Món a Vela l'exercici de les funcions següents:  
a) Aprovar el manual d'aplicació de marca per a l'ús amb finalitat publicitària dels signes distintius denominatius, gràfics i/o mixtos que identifiquen els esdeveniments d'excepcional interés públic «Volta al Món a Vela, Alacant 2011», «Eixida de la Volta al Món a Vela, Alacant 2014» i «Eixida de la Volta al Món a Vela, Alacant 2017», a proposta de l'empresa pública Societat de Projectes Temàtics de la Comunitat Valenciana, SAU.  
b) Aprovar els plans i programes d'activitats que puguen comportar l'aplicació dels beneficis fiscals previstos en la disposició addicional seixanta-quatrena de la Llei 26/2009, de 23 de desembre, de pressupostos generals de l??Estat per a l'any 2010, en la disposició addicional seixanta-dosena de la Llei 17/2012, de 27 de desembre, de pressupostos generals de l??Estat per a l'any 2013, i en la disposició addicional seixanta-sisena de la Llei 48/2015, de 29 d'octubre, de pressupostos generals de l??Estat per a l'any 2016.  
c) Certificar l'adequació de les despeses i inversions als objectius i plans del programa de suport, segons el que preveu l'article 27.2.b de la Llei 49/2002, de 23 de desembre, de règim fiscal de les entitats sense fins lucratius i dels incentius fiscals al mecenatge.  
d) Qualificar com d'interés, i concedir suport, si pertoca, a les activitats que ho sol·liciten.  
e) Acordar l'exercici d'accions judicials i administratives.  
f) Totes les competències del consorci no atribuïdes específicament a altres òrgans.  
Segon. En els acords que adopte la Comissió Executiva de conformitat amb el que preveu aquest acord es farà constar expressament que es dicten fent ús de facultats delegades, i es consideraran a tots els efectes dictades per l'òrgan delegatori.  
Les atribucions exercides per delegació no podran ser objecte de delegació en un altre òrgan.  
Tercer. Aquesta delegació d'atribucions podrà ser revocada en qualsevol moment per l'òrgan delegatori, de conformitat amb el que estableix l'article 133.6 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Les atribucions delegades en aquest acord podran ser avocades, en els termes i amb els requisits que estableix l'article 14 de l'esmentada norma.  
Quart. Es revoca qualsevol altra delegació que s'haja efectuat.  
  
Cinqué. Aquest acord entrarà en vigor l'endemà d'haver-se publicat en el Diari Oficial de la Comunitat Valenciana.»  
I perquè així conste, expedisc aquest certificat, amb el vistiplau del president del consorci, que consta d'un full escrit per les dues cares, degudament signades.  
  
Alacant, 13 de juliol de 2016.- El secretari del consorci: Vicente Talens Rubio. El president del consorci: Vicent Soler i Marco.